cyanic-selkie/wikianc huggingface dataset:
აფსათი
აფსათი — ნადირთა და ფრინველთა ღვთაება სვანურ მითოლოგიაში. იგი მამრობითი სქესის ღვთაებაა, დალისაგან განსხვავებით. აფსათს ვხვდებით ოსურ მითოლოგიაშიც, ღვთაებას იცნობენ კავკასიის ბალყარელები და ყარაჩაელებიც. სვანური მითის მიხედვით, მისი ნების გარეშე მონადირის ნასროლი ისარი თუ ტყვია მიზანში ვერ მოხვდება; იგი თავად შეარჩევს ნადირს, რომელიც მონადირემ უნდა მოკლას. ოსების წარმოდგენით კი, იგი არის ირმის ტყავით შემოსილი ღრმად მოხუცებული მამაკაცი გრძელი და თეთრი წვერებით; ზის მთის მწვერვალზე და იქიდან დაჰყურებს უთვალავ ნადირს, როლებსაც ოსი მონადირეები „აფსათის ჯოგს“ უწოდებენ; ჰყავს ვაჟი – ჟუჟუმარგი, მას მამის ბრძანებით მონადირეებისთვის ნადირი გამოჰყავს; აფსათი (Æфсати) მფარველობს გარეული ცხოველებსა (ირმებს, ჯიხვებს, ტახებს და სხვ.) და მონადირეებს (განსაკუთრებით ღარიბ მონადირეებს).
სქოლიო
კატეგორია:სვანური მითების პერსონაჟები კატეგორია:ოსური მითოლოგია
ფანტომასი
ფანტომასი (Fantômas) — გამოგონილი პერსონაჟი, შექმნილი ფრანგი მწერლების, მარსელ ალენის (1885–1969) და პიერ სუვესტრის (1874–1914) მიერ.
ფანტომასი, ერთ-ერთი პოპულარული პერსონაჟი ფრანგულ დეტექტივებში, შეიქმნა 1911 წელს და გამოჩნდა 32 ოფიციალურ ტომეულში, რომელიც დაიწერა სუვესტრისა და ალენის მიერ. ამას მოჰყვა სუვესტრის გარდაცვალების შემდეგ მხოლოდ ალენის მიერ დაწერილი 11 ტომი. პერსონაჟი იქცა მრავალი ფილმის, სატელევიზიო სერიალისა თუ კომიქსის გმირად.
ანდრე უნებელის ეკრანიზაციები
მიუხედავად იმისა, რომ ფანტომასის სხვადასხვა ეკრანიზაცია არსებობს, განსაკუთრებით პოპულარულია სამი ფრანგული კომედიური ჟანრის ფილმი, რომელთა რეჟისორია ანდრე უნებელი. მათი სიუჟეტები რომანებს არ ეფუძნება, მაგრამ მოიცავს ისტორიებს, რომელთა მოქმედ გმირებს აქვთ იგივე სახელები, რაც რომანებში. ფანტომასი ამ ფილმებში ნაჩვენებია, როგორც უსახური ადამიანი, ხოლო მოქმედებები გაჯერებულია კომედიური სიტუაციებით და ჯეიმზ ბონდისეული სპეციალური ტექნიკის გამოყენებით, როგორიც არის მფრინავი მანქანა. კომედიურ ტონს ფილმებს უნარჩუნებს ლუი დე ფიუნესის მონაწილეობა, კომისარ ჟუვის როლში. ფილმებში აგრეთვე მონაწილეობს ჟან მარე, როგორც ჟურნალისტ ფანდორის, ასევე თავად ფანტომასის როლში.
რესურსები ინტერნეტში
კატეგორია:წიგნების სერიები კატეგორია:გამოგონილი მკვლელები კატეგორია:XX საუკუნის ფრანგული რომანების პერსონაჟები კატეგორია:გამოგონილი ფრანგები კატეგორია:1911 წლის რომანები კატეგორია:ფანტომასი
Windows Phone 8.1
Windows Phone 8.1 — Windows Phone-ის ბაზაზე მომუშავე სმარტფონების სისტემური განახლება. უახლესი საოპერაციო სისტემის პრეზენტაცია 2014 წლის 2 აპრილს, Microsoft-ის ყოველწლიურ კონფერენცია Build-ის ფარგლებში გაიმართა. ამ განახლების Preview ვერსიის გავრცელება 2014 წლის 14 აპრილს დაიწყო. აღნიშნული განახლება ხელმისაწვდომი იყო მხოლოდ იმ მომხმარებლებისთვის, რომლებიც საკუთარ სმარტფონზე იყენებდნენ დეველოპერულ აპლიკაცია „Preview for Developers“-ს.
Windows Phone 8.1-ის ოფიციალური გავრცელება 15 ივლისს დაიწყო, რომელსაც Lumia-სმარტფონებისთვის თან ახლდა საფირმო განახლება Lumia Cyan-იც. განახლების გავრცელების პირველ ფაზაში მოექცა ევროპის რამდენიმე სახელმწიფო დაწყებული ფინეთით, დამთავრებული ტაივანითა და არგენტინით. 2014 წლის აგვისტომდე განახლება ხელმისაწვდომი იყო პრაქტიკულად ყველა სმარტფონისთვის (გამონაკლისია Lumia 1520).
შეტყობინებების ცენტრი
კონფერენცია Build 2014-ზე წარმოდგენილი იყო მოსალოდნელი შეტყობინებების ცენტრი, რომელშიც შეგროვდებოდა ყველა შეტყობინება და მოთავსდებოდა სწრაფი პარამეტრების 4 მალსახმობი (6“ ეკრანის შემთხვევაში- 5).
ხმოვანი დამხმარე „Cortana“
Windows Phone 8.1-ში ასევე დაამატეს ხმოვანი დამხმარე „Cortana“. დამხმარე ფუნქციონირებს Bing-ის სერვისების მეშვეობით და ამჟამად იმყოფება ბეტა-ტესტირების რეჟიმში. იმისათვის, რომ შეძლოთ მისი ბეტა-ვერსიის გამოყენება, სმარტფონზე საჭიროა რეგიონად აშშ-ს და ენად ინგლისურის (აშშ) არჩევა. კორტანას გააჩნია საკუთარი ჩანაწერების წიგნაკი, ე. წ „NoteBook“- სადაც თქვენ შეგიძლიათ დამხმარეს უფლებები გაუწეროთ. მას ამჟამად არ გააჩნია ქართული ენის მხარდაჭერა.
ცვლილებები ღრუბელში
SkyDrive-მა შეცვალა სახელწოდება და გახდა OneDrive იმის გამო, რომ ბრენდი „Sky“ ეკუთვნის მაუწყებლობას BSkyB. ასევე გაიზარდა მოცულობა 7 გბ-დან 15-მდე.
მოწყობილობები
Windows Phone 8.1-თან ერთად აღარაა აუცილებელი სმარტფონებზე 3 აპარატული ღილაკის მოთავსება სმარტფონის წარმოებისთვის. ეს ნაბიჯი შეუწყობს ხელს, რომ მწარმოებელმა შეძლოს იგივე სმარტფონი სხვადასხვა საოპერაციო სისტემებით გამოუშვას. ასევე შესაძლებელი გახდა უფრო იაფი და ხელმისაწვდომი სმარტფონების წარმოება.
Windows Phone-ს ამიერიდან ეკრანზე მოთავსებული 3 ღილაკის მხარდაჭერა აქვს. ესენია „უკან“, “სახლი“ და „ძიება“.
Windows Phone-ის მწარმოებლებს კამერის ფიზიკური ღილაკის ჩაშენებასაც აღარ ავალდებულებენ.
სქოლიო
კატეგორია:Windows Phone Phone 8.1 კატეგორია:სმარტფონები კატეგორია:ღრუბლოვანი კლიენტები კატეგორია:მობილურის ოპერაციული სისტემები კატეგორია:ARM-იანი ოპერაციული სისტემები
საბა თავაძე
საბა თავაძე (დ. 14 თებერვალი, 1993) — ქართველი ფეხბურთელი, საფეხბურთო კლუბ „დინამო თბილისის“ ნახევარმცველი. აქვს როგორც საქართველოს, ასევე უკრაინის მოქალაქეობა.
კარიერა
დაიბადა თბილისში. თამაშობდა „დინამო თბილისის“ ასაკობრივ გუნდებში, შემდეგ გადავიდა „ცხინვალის“ დუბლებში. 18 წლის ასაკში ჩაირიცხა უკრაინული „ობოლონის“ ახალგაზრდულ გუნდში. იმის გამო, რომ უკრაინის ჩემპიონატში შეზღუდული იყო ლეგიონერთა რაოდენობა, მიიღო უკრაინის მოქალაქეობა, მაგრამ ქართული მოქალაქეობაც დაიტოვა. 2013 წელს ჩაირიცხა პოლტავის კლუბ „ჰირნიკ-სპორტში“. 2013-14 წლების სეზონში ჩაატარა 8 მატჩი და გაიტანა 1 გოლი. სეზონის დასრულების შემდეგ დაბრუნდა საქართველოში, სადაც „ცხინვალში“ დაიწყო ვარჯიში. 2015 წლიდან შეუერთდა მეორე ლიგაში მოასპარეზე ტყიბულის „მეშახტეს“, სადაც ჩატარებულ 16 მატჩში, 2 გოლის გატანა შეძლო. 2015-16 წლების სეზონში ირიცხებოდა თერჯოლის „საპოვნელაში“, სადაც მხოლოდ 4 მატჩი ჩაატარა. 2016 წლის გაზაფხულზე ვარჯიშობდა აზერბაიჯანულ ზაქათალის „სიმურგში“, მაგრამ კლუბთან კონტრაქტი არ გაუფორმებია. 2016 წლის გარდამავალი ჩემპიონატი გაატარა მეორე ლიგაში მოასპარაზე „შევარდენის“ შემადგენლობაში, მან ჩემპიონატის 16-ვე მატჩი ჩაატარა და გაიტანა 6 გოლი.
რესურსები ინტერნეტში
კატეგორია:დაბადებული 1993 კატეგორია:ქართველი ფეხბურთელები კატეგორია:ტყიბულის მეშახტეს ფეხბურთელები კატეგორია:თერჯოლის საპოვნელას ფეხბურთელები კატეგორია:თბილისის შევარდენის ფეხბურთელები კატეგორია:თბილისის დინამოს ფეხბურთელები კატეგორია:დაბადებული 14 თებერვალი
სარჩილავი
მინი|250პქ|სარჩილავი სარჩილავი — ხელსაწყო, რომელსაც იყენებენ რჩილვის დროს შესაერთებელი დეტალების გასახურებლად, სარჩილის გასადნობად თხევადი სარჩილის ღრეჩოში დასატანად. სარჩილავის სამუშაო ნაწილს სპილენძისგან ამზადებენ.
სპილენძის სარჩილავის გახურების ტემპერატურა 400°C არ უნდა აღემატებოდეს, წინააღმდეგ შემთხვევაში მისი ცხვირი თხევად სარჩილში გაიხსნება. გახურების რეჟიმის მიხედვით სარჩილავი არის უწყვეტი, ფორსირებული და იმპულსური ტიპისა. სარჩილავებს განასხვავებენ აგრეთვე სარჩილავის ღეროს სახეობის, ნომინალური სიმძლავრისა (10-იდან 250 ვატამდე) და 280°C ტემპერატურამდე გახურების დროის მიხედვით.
სარჩილავების სპეციალურ ტიპს განეკუთვნება ულტრაბგერითი სარჩილავი, რომლის გახურებული ღეროს რხევა მისარჩილავი ლითონის ზედაპირზე გამდნარი სარჩილის ფენის ქვეშ არღვევს ჟანგის ფურჩს; მას ძირითადად ალუმინის სარჩილად იყენებენ.
ლიტერატურა
კატეგორია:ელექტროსამონტაჟო ხელსაწყოები კატეგორია:რჩილვა
ყუშლარი (მრავალმნიშვნელოვანი)
ყუშლარი შეიძლება აღნიშნავდეს:
ბატეკეს პლატო
ბატეკეს პლატო — პლატო კონგოს რესპუბლიკის და გაბონის სახელმწიფო საზღვარზე. მისი საშუალო სიმაღლე იმყოფება 550 მეტრიდან 830 მეტრამდე საზღვრებში. უმაღლესი წერტილი მდებარეობს ლეკეტის მთაზე ზღვის დონიდან 1042 მეტრ სიმაღლეზე. მთები მდიდარია მანგანუმით. ბატეკეს პლატო ჩამოყალიბებულია ქვიშაქვებისაგან და ძველი ვულკანური აქტივობის ზონაა. ეს გაბონის ყველაზე ცხელი და მშრალი რეგიონია.
პლატოზე იღებს სათავეს რამდენიმე მდინარე, ნიარის, ოგოუეს, მპასას, ნჯუმუს და ლეკაბის ჩათვლით. აქ მდებარეობს გაბონის ეროვნული პარკი. მცენარეულობებიდან აქ ჭარბობენ მაღალბალახოვანი სავანები.
საყდრიონის წმინდა გიორგის ეკლესია
საყდრიონის წმინდა გიორგის ეკლესია — არქიტექტურული ძეგლი თიანეთის მუნიციპალიტეტის სოფელ საყდრიონში, განეკუთვნება VIII-IX საუკუნეებს. ეკლესია დარბაზულია, რომელსაც სამხრეთიდან მთელ სიგრძეზე თანადროული ეგვტერს ეკვრის. მოგვიანებით ეგვტერისათვის სამხრეთიდან ორსართულიანი სამრეკლო მიუშენებიათ, რომლის ნაწილი ეგვტერის სამხრეთ კედელზეა დაშენებული. ძეგლი მრავალჯერაა შეკეთებული, რის შედეგადაც მას მნიშვნელოვნად შეეცვალა თავდაპირველი სახე. მიუხედავად ამისა უცვლელია ნაგებობის გეგმა და ფორმები. 1983-1985 წლებში სპეციალური სამეცნიერო-სარესტავრაციო საწარმო სახელოსნომ ეკლესიას ჩაუტარა სარემონტო-სარესტავრაციო სამუშაოები. ეკლესია ნაგებია რიყის ქვით, ალაგ-ალაგ ჩართულია მოზრდილი ზომის ნატეხი ქვაც. გარეთა კუთხეების უმეტესი ნაწილი გათლილი ქვიშაქვითაა ნაწყობი. მოგვიანებით განახლებულ ნაწილებში რიყის ქვასთან ერთად გამოყენებულია კვადრატული აგურიც. შესასვლელი ეკლესიას სამხრეთიდან, ეგვტერიდან აქვს. კარი ორივე მხრიდან ბრტყლადაა გადახურული. გარედან შესასვლელის ზემოთ, ნალესობაში, მარტივი ტოლმკლავა ჯვარია ამოკვეთილი. აღმოსავლეთით ღრმა, ნახევარწრიული აფსიდია, რომლის ღერძზე თაღოვანი გარეთკენ შევიწროებული სარკმელი ყოფილა გაჭრილი. იგი მოგვიანებით გაუგანიერებიათ და საკმაოდ უსახური სწორკუთხა სარკმელი მოუწყვიათ.
სამრეკლოს ქუჩა
სამრეკლოს ქუჩა — ქუჩა თბილისში, მდებარეობს ისნის რაიონში (ავლაბარი), იწყება ნიკო ლომოურის ქუჩიდან და გრძელდება რკინიგზამდე. წარმოიქმნა XIX საუკუნის 50-იან წლებში. აღნიშნულია თბილისის 1867 წლის გეგმაზე. 1923 წლამდე ივანე ლაზარევის სახელი ერქვა, ამის შემდეგ ქუჩის ნაწილს ლადო მესხიშვილის, ხოლო მეორეს — მოსე ურიცკის სახელი ეწოდა. მ. ურიცკის ქუჩას 2007 წელს სამრეკლოს ქუჩა უწოდეს. აქვს ორი შესახვევი.
საყდრიონის წმინდა გიორგის ეკლესია
აფსიდის შუაში დგას ქვიშაქვის ბლოკისგან გამოკვეთილი ადრინდელი შუა საუკუნეების ოთხწახნაგა ტრაპეზი, რომელსაც წინა მხარეს კუთხეები მომრგვალებული აქვს. ტრაპეზის დასავლეთ, სამხრეთ და ჩრდილოეთ წახნაგები განიერი არშიითაა დაგვირგვინებული. არშიის სამხრეთ და ჩრდილოეთ ნაწილები ერთგვაროვანი გეომეტრიული და სტილიზირებული მცენარეული მოტივებითაა შედგენილი, ხოლო დასავლეთისა ერთმანეთზე გადაბმული 5 კონცენტრილებული წრით. მათგან შუა წრეში ბოლნური ჯვარია გამოსახული, დანარჩენებში კი გეომეტრიული ელემენტები. ტრაპეზის წინა პირს, შუა ადგილას, მთელ სიმაღლეზე, ასდევს ორმაგი გრეხილი ლილვი. ამავე სიმაღლის, ოღონდ უფრო განიერი ტრაპეზია მიდგმული აფსიდის ჩრდილოეთის გვერდზე. საკურთხევლის ბაქანი, რომელიც საკმაოდ ღრმადაა შემოჭრილი დარბაზში, ორი საფეხურითაა შემაღლებული და შუაში ნახევარწრიული ამბიონი აქვს მოწყობილი. დარბაზის გრძივი კედლები და კამარა მარტივი პილასტრების ორი წყვილითა და მათზე დაყრდნობილი ნახევარწრიული საბჯენი თაღებით იყოფა სამ, თითქმის თანაბარ ნაწილად.
სამრეკლოს ქუჩა
ლიტერატურა
სამრეკლო
საყდრიონის წმინდა გიორგის ეკლესია
საკურთხევლის სარკმლის გარდა, ინტერიერს კიდევ სამი თაღოვანი სარკმელი ანათებს. მათგან ორი სამხრეთითაა, ხოლო ერთი ჩრდილოეთით. სამივე სარკმელი, აფსიდის სარკმლის მსგავსად, მოგვიანებით გაუფართოვებიათ. ეკლესიის დასავლეთ კედელს და გრძივი კედლების ნაწილს საფეხური გასდევს. ინტერიერი შელესილი და შეთეთრებულია. ეგვტერი ვიწრო და გრძელი სადგომია, გაყოფილია სამ ნაწილად. აღმოსავლეთ ნაწილი ნახევარწრიული აფსიდიანი სამლოცველოა. აფსიდის ღერძზე გაჭრილია სწორკუთხა სარკმელი, რომლის ნაწილი კონქის ნაწილის  არეშია შეჭრილი. აფსიდის თაღს ნახევარწრიული ფორმა აქვს და ქვიშაქვის იმპოსტებზეა დაყრდნობილი, რომელთა პროფილს შეადგენს და ცერად ჩამოკვეთილი სიბრტყე. ეგვტერის შუა, კვადრატული ნაწილი კარიბჭეა, რომელიც გვერდითა ნაწილების მიმართ რამდენამდე შემაღლებულია და გადახურულია გუმბათოვანი კამარით, რომლის წრიული საფუძველი შექმნილია კუთხეებში განლაგებული ოთხი ტრომპით. კარიბჭეში შესასვლელი სამხრეთიდანაა. გარედან კარიბჭე ორფერდა სახურავითაა გადახურული, ხოლო ეგვტერის დანარჩენი ნაწილის გადახურვა ცალფერდაა. სამრეკლო გეგმით კვადრატულია, მისი ქვედა სართულის სამხრეთ კედელში ფართო თაღოვანი შესასვლელია, ხოლო აღმოსავლეთ და დასავლეთ კედლებში თითო პატარა თაღოვანი ღიობი, რომელიც მოგვიანებით ამოუშენებიათ და ნიშებად უქცევიათ. სართული გადახურულია დადაბლებული პროპორციების გუმბათოვანი კამარით, რომელიც ეყრდნობა კუთხეებში მოწყობილ ტრომპისმაგვარ ელემენტებს. სამრეკლოს II სართული თოთხმეტწახნაგოვანი ფანჩატურია, ნაგებია მთლიანად აგურით.
ფანჩატურის თითოეულ წახნაგში თითო ნახევარწრიულთაღიანი ფართო ღიობია, რომელთა ზემოთ ნახევარწრიული ფორმის თითო განმტვირთავი თაღია. შიგნით ფანჩატური ძაბრისებრი კამარითაა გადახურული, ხოლო გარედან აგურით ნაწყობი პირამიდული ფორმის სახურავით. ეკლესიის ფასადები სადაა. აღმოსავლეთის ფასადზე საკურთხევლის სარკმელი რელიეფური თავსართით იყო მორთული. კედლები დასრულებული იყო მოგვიანებით განახლებული აგურის ოთხსაფეხურიანი ლავგარდნით, რომელიც ჩვეულებრივად და კუთხურად დაწყობილი აგურის რიგების მონაცვლეობისგან შედგებოდა. სამრეკლოს აღმოსავლეთ კედელს გარედან ეკვრის რიყის ქვით ნაგები კედლის ნაწილი, რომელიც შესაძლოა ფანჩატურზე ასასვლელ კიბეს ეკუთვნოდა.
ლიტერატურა
კატეგორია:თიანეთის მუნიციპალიტეტის ტაძრები
ტახტიფერდას ნამოსახლარი
ტახტიფერდას ნამოსახლარი — არქეოლოგიური ძეგლი მდებარეობს სოფელ თავწყაროდან სამხრეთით, დაახლოებით 2 კილომეტრზე. ძეგლზე წარმოდგენილია სხვადსახვა პერიოდის კულტურული ფენები უძველესი ფენა თარიღდება ძვ .წ. XVII  საუკუნით. უახლოესი ძვ. წ. X-VII საუკუნეებით.
ნამოსახლარი ბუნებრივი ბორცვია. რომლის ჩრდილოეთ ფერდობზე ხელოვნური ტერესაა შექმნილი. ნამოსახლარი აღმოაჩინეს 1989 წელს. ბორცვის თხემზე მცირე არქეოლოგიური გათხრები ჩაატარა არქელოგიური კვლევის ცენტრი-ის შირაქის არქეოლოგიურმა ექსპედიციამ. 1989 წელს გაკეთდა 10 მეტრის კვადადრატები და ორი სადაზვერვო თხრილი. 1990 წელს თხრილებზე განახლებული სამუშაოების დროს, მრავლად აღმოჩნდაა თიხის სხვადასხვა ჭურჭლის ფრაგმენტები. ბრინჯაოს ბრტყელი ცული, მახათი და და სამეურმენო დანიშნულების ორმოები. იმავე დანიშნულების ორმოეები გაითხარა 1991 წელსაც. 2002 წლიდან ძეგლით დაინტერესდა ქალაქი ჰალეს მარტინ ლუთერის არქეოლოგთა ჯგუფი. მაგრამ მათ სამუშაოები პრაქტიკულად არ ჩაუტარებიათ. 2002-2006 წლებში გათხრები არქეოლოგიური კვლევის ცენტრის-ის კახეთის არქეოლოგიური ექსპედიცია—სთან ერთად გაგრძელა გერმანიის არქეოლოგიური ჯგუფთან ერთად რომელთან ერთადაც სამი წელი იმუშავა. ნამოსახლარზე 2004 წელსვე გაითხარა შუა ბრინჯაოს ხანის კულტულური ფენის მქონე ნაციხარი სავარაუდოდ, აქ ძვ. წ. II ათასწლეულის დასაწყისში თავდაპირველად აუგიათ მძლავრი დასახლებული პუნქტი, რომელიც დაცული იყო თიხის გალავნით დასახლება რამდენჯერმე განადგურებულა. შუა ბრინჯაოს ხანის საკმაოდ განვითარებულ საფეხურზე მისთვის შემოუვლიათ მძლავრი სათავდაცვო ზღუდე-გალავანი რომლის შიდა ნაწილი ხის გადაჯვარედინებული მორების ბადითაა ნაგები, ბადის შიდა ღიობები ქვა-ღორღით ყოფილა შევსებული. გალავანს ორივე მხრიდან ქვის სქელი პერანგი აქვს. ბორცვის ზედაპირზე შემოჩენილი ქვის საძირკვებლის მიხედვით, ციხეში შესასვლელი დასავლეთის კედელში იყო დატანებული, რომელსაც ორივე მხრიდან იცავდა გალავანში ჩაშენებული ოთხკუთხა კოშკები. ერთ-ერთი კოშკის წინ კედლის სიგრძე 9 მეტრია.
ლიტერატურა
კატეგორია:დედოფლისწყაროს მუნიციპალიტეტის არქეოლოგიური ძეგლები
გრიფინების ეპიზოდების სია
მინი|220პქ|[[სეთ მაკფარლეინი, გრიფინების შემქმნელი]]
„გრიფინები“ (Family Guy, წარმოთქმა: ; სიტყვასიტყვით — მეოჯახე) — სეთ მაკფარლეინის მიერ შექმნილი ამერიკული ანიმაციური სიტკომი ტელეარხ Fox Broadcasting Company-სთვის. სიუჟეტის ცენტრში არის გრიფინების უბედური ოჯახი, რომელიც შედგება პიტერ და ლოის გრიფინებისგან. მათ ჰყავთ სამი შვილი: კრისი, მეგი და სტიუი. გარდა ამისა, სახლში არის ანთროპომორფიზმული ძაღლი ბრაიანი. სიტკომის მოქმედებები ვითარდება შტატ როდ აილენდის გამოგონილ ქალაქ კუაჰოგში. ეპიზოდებში ხშირად ეხებიან სხვადასხვა საკამათო და „მტკივნეულ“ თემებს, როგორებიცაა პოლიტიკა, რასიზმი, მონათმფლობელობა, ფემინიზმი, ჭარბწონიანობა და სხვა.
გრიფინების იდეა სეთ მაკფარლეინს ჯერ კიდევ კოლეჯში მოუვიდა, მაგრამ, მის რეალიზაციას ის მხოლოდ თავისი პირველი ანიმაციური პროექტების, ლარის ცხოვრება და ლარი და სტივის შემდეგ შეუდგა. ამ მულტფილმების მთავარი პერსონაჟები, ლარი და მისი ძაღლი სტივი მაკფარლეინმა ბრაიანად და პიტერად გადააკეთა. 1998 წლის 15 მაისს მან შვიდწუთიანი საპილოტო ეპიზოდი გადაიღო და თავისი იდეა ტელეარხ Fox-ის ხელმძღვანელობას წარუდგინა. ხელმძღვანელობას იდეა მოეწონა —  პროექტმა დაფინანსება მიიღო. 2002 წელს პროექტი შეაჩერეს, მაგრამ, ტელეარხ Fox-ის ხელმძღვანელობამ 2004 წელს, DVD დისკების კარგი გაყიდვების და Adult Swim-ზე მაღალი რეიტინგის გამო გრიფინების გაგრძელება გადაწყვიტა.
სერიალი 16-ჯერ იქნა ნომინირებული პრემია ემიზე (გრიფინებმა ოთხჯერ გაიმარჯვეს) და 11-ჯერ პრემია ემიზე (სამი გამარჯვება). 2009 წელს სერიალი ემის პრემიის კატეგორია საუკეთესო კომედიური სერიალზე იქნა ნომინირებული. ფლინტსტოუნების შემდეგ (1961 წ.) სერიალი გახდა მეორე ანიმაციური პროექტი, რომელიც ამ კატოგორიაზე იქნა ნომინირებული. გრიფინები არაერთხელ შერაცხეს საკულტო სერიალად , მაგრამ, ამავე დროს, სერიალს ხშირად აკრიტიკებენ. კრიტიკოსების აზრით, გრიფინები ბევრი რამით ჰგავს მულტიპლიკაციურ სერიალ სიმფსონებს.
2016 წლისთვის გრიფინების 274 ეპიზოდია გამოსული. სერიალი სიმფსონების შემდეგ Fox-ზე ყველა გრძელვადიანი ანიმაციური სერიალია.
სქოლიო
კატეგორია:გრიფინები
აგარაგიმლი
აგარაგიმლი (Agaragimli) — სოფელი აზერბაიჯანში,  საათლის რაიონში.
რესურსები ინტერნეტში
კატეგორია:საათლის რაიონის სოფლები
სან-მიგელ-დე-ჩაკრაპამპის რაიონი
სან-მიგელ-დე-ჩაკრაპამპის რაიონი (Distrito de San Miguel de Chaccrapampa) — რაიონი პერუში, აპურიმაკის რეგიონის ანდაუაილასის პროვინციაში. მდებარეობს ზღვის დონიდან 3650 მეტრზე. 2007 წლის მონაცემებით, მოსახლეობა 1 850 ადამიანს შეადგენდა, სიმჭიდროვე 22.19 ადამიანი კმ²-ზე. ფართობი 83.37 კმ²-ია.
რესურსები ინტერნეტში
კატეგორია:აპურიმაკის რეგიონის რაიონები კატეგორია:ანდაუაილასის პროვინციის რაიონები
სამურის ქუჩა
სამურის ქუჩა — ქუჩა თბილისში, მდებარეობს ისნის რაიონში (ავლაბარი), იწყება კონსტანტინე ცუცქირიძის შესახვევიდან და გრძელდება ლადო მესხიშვილის ქუჩამდე. წარმოიქმნა XIX საუკუნის ბოლო წლებში. თბილისის გამგეობის მიერ შედგენილი ქუჩების სიაში (1903 წ.) შეტანილია, როგორც შესახვევი. სახელი ეწოდა აზერბაიჯანში მდებარე დაბა სამურის ან მდინარე სამურის მიხედვით მიხედვით, რომელიც მიედინება დაღესტნისა და აზერბაიჯანის ტერიტორიაზე.
ასკილაურის პირველი ეკლესია
ასკილაურის პირველი ეკლესია — არქიტექტურული ძეგლი საგარეჯოს მუნიციპალიტეტის სოფელ ასკილაურის ჩრდილო-დასავლეთით დაახლოებით 1,3 კილომეტრზე, ტყეში. სავარაუდოდ განეკუთვნება გვიან შუა საუკუნეებს.
ეკლესია დარბაზულია (5,82X4,67) ნაგებია მოზრდილი ზომის რიყის ქვითა და კირის დუღაბით. შიგნითა კედლების წყობაში ნატეხი ქვაცაა ჩართული. გარეთა კუთხეები ძირითადად გამოყვანილია არცთუ ისე სუფთად დამუშავებული შირიმის ბლოკებით. საპირე ქვებს შორის დარჩენილი არეები როგორც გარედან ისე შიგნიდან ამოვსებულია დუღაბით. ნაგებობა ძლიერ დაზიანებულია: კედლებიდან ყველაზე დიდ სიმაღლეზე დასავლეთ კედელი დგას, თუმცა ფრონტონის მნიშვნელოვანი ნაწილი მონგრეულია. დანარჩენი კედლებიდან აღმოსავლეთისა და ჩრდილოეთის გარედან თითქმის მთლიანად მიწითაა დაფარული. სამხრეთის კი დაახლოებით 1,8 მეტრ სიმაღლეზეა შემორჩენილი ეკლესიის აღმოსავლეთ ნახევრის დიდი ნაწილი ამოვებულია ქვებითა და მიწით. შესასვლელი ეკლესიას სამხრეთიდან ჰქონია. აღმოსავლეთით ნახევარწრიული აფსიდია, რომელსაც შუა ნაწილი განგრეული აქვს. აფსიდის ჩრდილოეთ თბილისში საშუალო ზომის ოთხკუთხა ნიშაა. აბსიდი, დარბაზის შესაბამის კედლებიდან, გამოყოფილია მხრებით. რომელთა დიდი ნაწილი შირიმის ქვითაა გამოყენ გამოყვანილი. დასავლეთ კედლის ზედა ნაწილში, დასავლეთ კედლის ზედა ნაწილში ჯგუფად განლაგებული მცირე ზომის, ხუთი კვადრატული მუშაა. მასშასადამე ოთხი ერთ დონეზეა. წყვილ-წყვილად, ხოლო მეხუთე მარცხენა წყვილის თავზე. ეკლესია შვილი გადახურული იყო სხმული კამარით. აბსიდი კი კონქით. კონქიდან მხოლოდ ჩრდილოეთ ნახევარია დარჩენილი. კამერიდან კი მთელ სიგრძეზე ჩრდილოეთ გვერდის ნაწილი.
ლიტერატურა
კატეგორია:საგარეჯოს მუნიციპალიტეტის ტაძრები
Thick as a Brick - Live in Iceland
ალბომი გამოვიდა CD/Blu-Ray/DVD ფორმატებში.
სქოლიო
კატეგორია:2014 წლის საკონცერტო ალბომები კატეგორია:2014 წლის ვიდეო ალბომები კატეგორია:იენ ანდერსონის ალბომები
კონსტანტინე კოკოევი
კონსტანტინე კოკოევი (დ. 6 სექტემბერი, 1939, თბილისი) — ქართველი ეკონომისტი, თანამდებობის პირი, პედაგოგი.
1968 წელს დაამთავრა თბილისის სახელმწიფო უნივერსიტეტის ეკონომიკის ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“.
რესურსები ინტერნეტში
კატეგორია:დაბადებული 6 სექტემბერი კატეგორია:დაბადებული 1939 კატეგორია:საქართველოს IV მოწვევის პარლამენტის წევრები კატეგორია:თბილისში დაბადებულები კატეგორია:ქართველი ეკონომისტები კატეგორია:ქართველი პედაგოგები კატეგორია:თბილისის სახელმწიფო უნივერსიტეტის კურსდამთავრებულები კატეგორია:საქართველოში დაბადებული ოსები
ალექსი ტილო
სქოლიო
კატეგორია:რუსი გეოგრაფები
ხაიბერის გასასვლელი
ხაიბერის გასასვლელი ან ხაიბერის უღელტეხილი (ურდუ درہ خیبر, Khyber pass) — გადასასვლელი საფედქოჰის ქედზე, რომელიც მდებარეობს ავღანეთისა და პაკისტანის საზღვარზე. მისი სიგრძე 53 კმ. სიგანე 15–130 მ. უღელტეხილის ძირითადი ნაწილი მდებარეობს 1030 მ. სიმაღლეზე. გადასასვლელი უძველესი დროიდან გამოიყენება, როგორც მნიშვნელოვანი სავაჭრო გზა სამხრეთ და ცენტრალურაზიას შორის, აგრეთვე, მას ჰქონდა სტრატეგიული დანიშნულება. გადასასვლელის უმაღლესი წერტილი მდებარეობს პაკისტანის ტერიტორიაზე საზღვრიდან 5 კმ–ს დაშორებით. გადასასვლელის ჩრდილოეთ ნაწილში მიედინება მდინარე ქაბული.
ხაიბერის უღელტეხილი იწყება პაკისტანის ქალაქ ჯამრუდიდან ( 491 მ. სიმაღლეზე) პეშავარიდან დასავლეთისკენ დაახლოებით 15 კმ. გადასასვლელზე გადის სარკინიგზო ხაზი, რომელიც პაკისტანის მხრიდან საზღვრისკენ მიემართება, აგრეთვე, პეშავარი — ქაბულის გზატკეცილი. გზა მიუყვება კლდეებს 48 კმ. მანძილზე, სადაც კანიონის კედლებს შორის მანძილი 15 მ. შეადგენს. უღელტეხილი მთავრდება ავღანეთის ქალაქ ტორჰამში. გზატკეცილი აიგო ბრიტანელების მიერ 1879 წელს, ხოლო სარკინიგზო ხაზის მშენებლობა ჯამრუდიდან ლანდიკოტალამდე 6 წელს გაგრძელდა და დასრულდა 1925 წელს.
ხაიბერის გასასვლელი ისტორიაში პირველად ფიქსირდება ალექსანდრე მაკედონელის ინდოეთში ლაშქრობის დროს. იგი ბევრჯერ გამოუყენებიათ სამხრეთ აზიელი მუსლიმების დაპყრობისას, რაც, საბოლოოდ, დასრულდა დიდ მოგოლთა იმპერიის შექმნით 1526 წელს.
ბრიტანული მმართველობის პერიოდში ჰაიბერის უღელტეხილი გამოიყენებოდა სამი ანგლო-ავღანური ომის დროსაც 1838-1842, 1878-1880 და 1919 წლებში. გადასასვლელის კლდეებზე დღესაც შემორჩენილია ინგლისელთა მიერ მაშინდელი აგებული ძეგლები და საფორტიფიკაციო ნაგებობანი. გადასასვლელის ირგვლივ ცხოვრობენ პუშტუნი ტომები. დღეისათვის ის გამოიყენება, როგორც არალეგალური შეიარაღებული ბანდფორმირებების ბაზა.
სქოლიო
კატეგორია:ავღანეთის უღელტეხილები კატეგორია:პაკისტანის უღელტეხილები კატეგორია:ჰინდუქუში
მიხეილ მჭედლიშვილი
მიხეილ მჭედლიშვილი (მჭედლოვი) (დ. 26 იანვარი, 1903, ბათუმი — გ. 21 თებერვალი, 1974, მოსკოვი) — ქართველი მუსიკოსი, პირველი ქართველი არფისტი.
ბიოგრაფია
მამამისი, პავლე ლუკას ძე, თავისი დროისათვის მეტად განათლებული და ცნობილი პიროვნება იყო. ზაქარია ჭიჭინაძე თავის წიგნში „ქართველი კათოლიკენი ყველა ასპარეზზედ...“, მას შემდეგნაირად ახასიათებს:
პატარა მიხეილი თავიდანვე გაიტაცა მუსიკამ. ჯერ ფორტეპიანოს ეუფლებოდა, შემდეგ გიტარას მოჰკიდა ხელი და შეისწავლა კიდეც სრულყოფილად. 1923 წელს თბილისში ჩამოვიდა კომპოზიციის შესასწავლად, მაგრამ რადგან ახალდაარსებულ კონსერვატორიაში ეს დარგი არ ისწავლებოდა, მიხეილმა არჩევანი, შედარებით უცხო სიმებიან საკრავზე, არფაზე შეაჩერა (ლარისა სიჩუგოვას კლასი). აღსანიშნავია, რომ მუსიკალურ თეორიას ზაქარია ფალიაშვილი და ია კარგარეთელი უკითხავდნენ.
ნიჭიერმა მოწაფემ მალე მიიპყრო პედაგოგთა ყურადღება. 1925 წელს რუსი კომპოზიტორის მ. იპოლიტოვ-ივანოვის ინიციატივით, რომელიც ამ დროს თბილისში მოღვაწეობდა, ახალგაზრდა მუსიკოსი მოსკოვში გაგზავნეს. აქ იგი ჯერ მუსიკალურ მუშფაკში მოეწყო, შემდეგ კი კონსერვატორიაში გადაიყვანეს გამოჩენილი არფისტის, პროფესორ ნ. პარფიონოვის კლასში. 1930-1932 წლებში უკრავდა მოსკოვის სახელმწიფო კონსერვატორიის ორკესტრში.
1934 წელს მიხეილ მჭედლიშვილმა წარჩინებით დაამთავრა მოსკოვის კონსერვატორია და მყისვე ჩადგა მოწინავე საბჭოთა არფისტთა პირველ რიგებში. თუმცა, უნდა ითქვას, რომ საშემსრულებლო მოღვაწეობას იგი სტუდენტობის პერიოდშიც ეწეოდა. 1933 წლიდან იყო მოსკოვის ფილარმონიისა და სსრკ სახელმწიფო სიმფონიური ორკესტრის არფისტი; II მსოფლიო ომის პერიოდში, 1941-დან საქართველოს სიმფონიური ორკესტრის სოლისტი და თბილისის სახელმწიფო კონსერვატორიის პედაგოგი (არფა); 1943-1948 წლებში უკრავდა საკავშირო რადიოს ორკესტრსა და ვახტანგოვის სახელობის თეატრის ორკესტრში; ამავე დროს მოღვაწეობდა მოსკოვის კონსერვატორიასა და მუსიკალურ სასწავლებლებში. 1946 წელს დანიშნეს დირექტორის მოადგილედ სასწავლო დარგში კონსერვატორიაში. 1956-1973 წლებში იყო სიმებიანი განყოფილების დეკანი. 1943 წელს მიენიჭა დოცენტის, 1966 წელს რსფსრ კულტურის დამსახურებული მოღვაწის წოდება. სიცოცხლის ბოლომდე იყო არფისტთა სამამულო ასოციაციის ვიცე-პრეზიდენტი.
1950 წლიდან მიხეილ მჭედლიშვილი მთლიანად გადადის პედაგოგიურ მოღვაწეობაზე. მოსკოვის სახელმწიფო კონსერვატორიასთან არსებულ სამუსიკო სასწავლებელში იგი განაგებდა არფის კლასსა და სიმებიან განყოფილებას. 1952-1960 წლებში მოღვაწეობდა მოსკოვის გნესინების სახელობის სასწავლებელში. თავისი ხანგრძლივი და ნაყოფიერი მოღვაწეობის შედეგად მან შექმნა არფაზე სწავლების საკუთარი სკოლა, აღზარდა 100-მდე არფისტი, მნიშვნელოვანი წვლილი მიუძღვის არფის დაკვრის პედაგოგიკისა და მეთოდიკის საკითხების დამუშავებაში; როგორც კომპოზიტორმა გაამდიდრა არფისტთა საკონცერტო რეპერტუარი, არის არფისთვის დაწერილი მრავალი ნაწარმოების ავტორი და რედაქტორი. მის შემოქმედებაში მთავარი ადგილი უჭირავს ისეთ ჟანრებს, როგორიცაა სუიტა, პრელუდია, ეტიუდი, პოემა. ორიგინალური ნაწარმობების გარდა კომპოზიტორმა არფაზე შესასრულებლად გადაიტანა მსოფლიო კლასიკოსთა, მათ შორის ქართველ კლასიკოსთა ნაწარმოებები. იგი ხშირად მიმართავს ხალხურ მუსიკასაც. ქართული ფოლკლორიდან დამუშავებული აქვს მეგრული სიმღერები „ჩელა“ და „სისატურა“. მისი ნაწარმოებების დიდი ნაწილი ეძღვნება საქართველოს და მათში უხვად არის გამოყენებული ქართული ხალხური ინტონაციები.
ზესტაფონის ქუჩა
ზესტაფონის ქუჩა — ქუჩა თბილისში, მდებარეობს ნაძალადევის რაიონში (ნაძალადევი), იწყება ცოტნე დადიანის ქუჩიდან და გრძელდება მეტროსადგურ გოცირიძემდე. წარმოიქმნა XX საუკუნის 30-იან წლებში. აქვს ერთი შესახვევი.
ლიტერატურა
ზესტაფონი
აზადქენდი (საათლი)
აზადქენდი  (Azadkənd) — სოფელი აზერბაიჯანში,  საათლის რაიონში. მოსახლეობის რაოდენობა 1743 კაცი
რესურსები ინტერნეტში
კატეგორია:საათლის რაიონის სოფლები
სანტა-მარია-დე-ჩიკმოს რაიონი
სანტა-მარია-დე-ჩიკმოს რაიონი (Distrito de Santa María de Chicmo) — რაიონი პერუში, აპურიმაკის რეგიონის ანდაუაილასის პროვინციაში. მდებარეობს ზღვის დონიდან 3262 მეტრზე. 2007 წლის მონაცემებით, მოსახლეობა 9 430 ადამიანს შეადგენდა, სიმჭიდროვე 58.16 ადამიანი კმ²-ზე. ფართობი 162.14 კმ²-ია.
რესურსები ინტერნეტში
კატეგორია:აპურიმაკის რეგიონის რაიონები კატეგორია:ანდაუაილასის პროვინციის რაიონები
Greatest Hits (რობი უილიამსის ალბომი)
Greatest Hits — ბრიტანელი მომღერალ რობი უილიამსის საუკეთესო ჰიტების კომპილაციური ალბომი. გამოვიდა 2004 წლის 18 ოქტომბერს. ალბომში, გარდა ჰიტური სინგლებისა, შეტანილია ორი ახალი სიმღერა - Radio და Misunderstood, გამოცემული სინგლების სახით.
სქოლიო
კატეგორია:2004 წლის კომპილაციური ალბომები კატეგორია:2006 წლის კომპილაციური ალბომები კატეგორია:რობი უილიამსის კომპილაციური ალბომები კატეგორია:Som Livre-ის კომპილაციური ალბომები
გივი კომახიძე
გივი კომახიძე (დ. 31 მაისი, 1953, ქობულეთი) — ქართველი ეკონომისტი, თანამდებობის პირი.
1980 წელს დაამთავრა თბილისის სახელმწიფო უნივერსიტეტის ეკონომიკის ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი (ქობულეთის მაჟორიტარი).
რესურსები ინტერნეტში
კატეგორია:დაბადებული 31 მაისი კატეგორია:დაბადებული 1953 კატეგორია:საქართველოს IV მოწვევის პარლამენტის წევრები კატეგორია:ქობულეთის მუნიციპალიტეტში დაბადებულები
ქსენია აფანასიევა
2005
2005 წლის ივლისში აფანასიევა იტალიაში, ლინანო საბიადოროში გამართულ ევროპის ახალგაზრდულ ზაფხულის ოლიმპიურ ფესტივალზე გამოვიდა. რუსეთის ნაკრებთან ერთად გუნდურ ჩათვლაში ქსენიამ ოქროს მედალი მოიპოვა. 36.550 ქულით ქსენიამ „All-around“ ღონისძიებაში ბრინჯაოს მედალი მოიპოვა. „Balance beam“ და „floor exercise“ ღონისძიებებში ქსენიამ ბრინჯაოს მედლები მოიპოვა. „vault“ ღონისძიებაში კი მეოთხე ადგილი დაიკავა.
2006
აპრილში აფანასიევამ ვოლოსში, საბერძნეთი გამართულ ევროპის ჩემპიონატზე იასპარეზა, სადაც „vault“ „uneven bars“ და „balance beam“ ღონისძიებების ნომრები შეასრულა რუსეთის უმცროსთა ნაკრებთან ერთად ოქროს მედალი მოიპოვა.
2007-08
2007 წელს აფანასიევამ პარიზში გამართულ მსოფლიო თასზე 15,175 ქულით „balance beam“ ღონისძიებაში ვერცხლის მედალი მოიპოვა.
2008 წლის აპრილში საფრანგეთში, კლემონ-ფერანში ჩატარებულ ევროპის ჩემპიონატზე ქსენიამ რუსეთის გუნდს 14,575 („vault“) და 14,100 („floor exercise“) ქულები მიუტანა და მეორე ადგილის დაკავებაში დაეხმარა. მომდევნო თვეს ჩინეთში, ტიანინში გამართულ მსოფლიო თასზე ვერცხლისა (“balance beam“, 14,350) და ბრინჯაოს („uneven bars“, 15,075) მედლები მოიპოვა, „balance beam“ ღონისძიებაში კი მეხუთე ადგილი დაიკავა (15,275).
მაისის ბოლოს, მოსკოვში გამართულ მსოფლიო თასზე აფანასიევამ ვერცხლის („floor exercise“, 14,775) მედალი მოიპოვა, „vault“ ღონისძიებაში კი — მეშვიდე ადგილს დასჯერდა (13,887).
პეკინის ოლიმპიური თამაშები
2008 წლის ზაფხულის ოლიმპიურ თამაშებზე აფანასიევა თანაგუნდელებთან: ლიუდმილა ეშოვასთან, სვეტლანა კლიუკინასთან, ეკატერინე კრამარენკოსთან, ანა პავლოვასთან და ქსენია სემიონოვასთან ერთად ასპარეზობდა. საკვალიფიკაციო ეტაპზე აფანასიევა მეექვსე ადგილზე გავიდა (60,800), მაგრამ ორი-ყოველი ქვეყნიდან პრინციპის გამო (ფინალურ ღონისძიებაში ყოველი ქვეყნიდან მხოლოდ ორ ტანმოვარჯიშეს შეუძლია გამოსვლა, რის გამოც ფინალურ ეტაპზე რუსეთიდან საუკეთესი შედეგების მქონე პავლოვა და სემიონოვა გამოვიდნენ), ფინალურ ეტაპზე გამოსვლის შესაძლებლობა არ მიეცა. აფანასიევამ გუნდს 15,075 („vault“), 14,925 („uneven bars“) და 14,735 („floor exercise“) ქულები მოუტანა, თუმცა, რუსეთის ნაკრები მხოლოდ მეოთხე ადგილზე გავიდა. „Balance beam“ ღონისძიების ფინალში აფანასიევა მხოლოდ მეშვიდე ადგილზე გავიდა (14,825).
2009
აპრილში მილანში (იტალია) ჩატარებულ ევროპის ჩემპიონატზე აფანასიევამ ვერცხლის მედალი მოიპოვა („all-around“, 57,600), „uneven bars“ ღონისძიებაში კი, მეოთხე ადგილზე გავიდა (14,650).
ლონდონში გამართულ მსოფლიო ჩემპიონატზე დასასწრებად ოთხი ტანმოვარჯიშისაგან შემდგარი დელეგაციის წევრად აფანასიევაც დაასახელეს, მაგრამ ზურგის დაზაინების გამო მან შეჯიბრზე გამოსვლა ვეღარ შეძლო.
2010
right|thumb|აფანასიევა მექსიკის ღია ჩემპიონატზე, „floor exercise“ ღონისძიების პროგრმა, [[აკაპულკო, 2011]] აპრილში მელბურნში (ავსტრალია) გამართულ წყნარი ოკეანის ჩემპიონატზე აფანსიევამ ორი ბრინჯაოს მედალი მოიპოვა („all-around“, 57,450; „uneven bars“, 14,250).
აფანასიევამ „balance beam“(14,525) ღონისძიებაში მეოთხე, „floor exercise“ (13,675) ღონისძიებაში კი მეექვსე ადგილი დაიკავა.
მომდევნო თვეს მოსკოვში გამართულ მსოფლიო თასზე აფანასიევამ ბრინჯაოს მედალი მოიპოვა („balance beam“, 13,500), ივლისში ტოკიოში გამართულ იაპონიის თასზე კი, „all-around“ (58,350) ღონისძიებაში პირველი ადგილი არავის დაუთმო.
ოქტომბერში, როტერდამში გამართულ მსოფლიო ჩემპიონატზე ქსენიამ რუსეთის ნაკრებს 14,800 („floor exercise“) ქულა მოუტანა და ოქროს მედლის მოპოვებაში დაეხმარა. ინდივიდუალურ ჩათვლაში ქსენიამ მხოლოდ მერვე ადგილი დაიკავა (floor exercise“, 12,700).
სქოლიო
კატეგორია:დაბადებული 13 სექტემბერი კატეგორია:დაბადებული 1991 კატეგორია:რუსი ქალი სპორტული ტანმოვარჯიშეები კატეგორია:რუსი ოლიმპიური სპორტული ტანმოვარჯიშეები კატეგორია:სპორტული ტანმოვარჯიშეები 2008 წლის ზაფხულის ოლიმპიურ თამაშებზე კატეგორია:სპორტული ტანმოვარჯიშეები 2012 წლის ზაფხულის ოლიმპიურ თამაშებზე კატეგორია:2012 წლის ზაფხულის ოლიმპიური თამაშების მედალოსნები კატეგორია:ოლიმპიური მედალოსნები სპორტულ ტანვარჯიშში კატეგორია:რუსი ოლიმპიური ვერცხლის მედალოსნები კატეგორია:მსოფლიო ჩემპიონი სპორტული ტანმოვარჯიშეები კატეგორია:სპორტული ტანვარჯიშის მსოფლიო ჩემპიონატის მედალოსნები კატეგორია:უნივერსიადის მედალოსნები სპორტულ ტანვარჯიშში
ავლიპი ზურაბაშვილის ქუჩა
ავლიპი ზურაბაშვილის ქუჩა — ქუჩა თბილისში, მდებარეობს ისნის რაიონში (ავლაბარი), იწყება თელავის ქუჩიდან და გრძელდება კახეთის გზატკეცილამდე. წარმოიქმნა XX საუკუნის I ნახევარში. მისი ადრინდელი სახელია ფერმა-ავლაბრის VII ქუჩა და კობარეთის ქუჩა. 1996 წელს ეწოდა დღევანდელი სახელი.
ლიტერატურა
ზურაბაშვილი
აოლანდია
აოლანდია (Aloândia) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 672 მეტრზე. მიეკუთვნება გოიასის შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ მეია-პონტის შემადგენლობაში.
2010 წლის მონაცემებით, მოსახლეობა 2 051 ადამიანს შეადგენდა, მოსახლეობის სიმჭიდროვე 20.08 კმ²-ზე. ფართობი 102 160 კმ²-ია.
რესურსები ინტერნეტში
კატეგორია:გოიასის შტატის მუნიციპალიტეტები
პატარა შირაქის ველის პირველი ნამოსახლარები
პატარა შირაქის ველის პირველი ნამოსახლარები — არქეოლოგიური ძეგლი მდებარეობს ველის დასავლეთ ნაწილში. თარიღდება ძვ. წ. II ათასწლეულის ბოლო-I ათასწლეულის დასაწყისით. აღმოჩნდა 2009 წელს ილიას სახელმწიფო უნივერსიტეტის მიერ ჩატარებული არქეოლოგიური დაზვერვების დროს (ხელმძღვანელი კოტე ფიცხელაური).
ერთი ნამოსახლარი ოვალურია (სიგრძე - 130 მ, სიგანე - 70 მ), მეორე დაზიანებულია ტერიტორიის ინტენსიურად დამუშავების გამო. არქეოლოგიური მასალა დიდ ფართობზეა (დაახლოებით 300 x 300 მ) გაბნეული. ჭარბადაა მოპოვებული კარგად გამომწვარი, ნაცრისფერი და მოჩალისფრო, ტალღური და რელიეფური ორნამენტით შემკული თიხის ჭურჭლის ფრაგმენტები. დამადასტურებელია ცხოველის ძვლებიც, რიყის ქვის იარაღები, სანაყები, სასრესები, თოხები, ხელსაფქვავის ნატეხები.
ანაკრეფი მასალა დაცულია ილიას სახელმწიფო უნივერსიტეტში.
ლიტერატურა
კატეგორია:დედოფლისწყაროს მუნიციპალიტეტის არქეოლოგიური ძეგლები
ზინდისის ქუჩა
ზინდისის ქუჩა — ქუჩა თბილისში, მდებარეობს ისნის რაიონში (ავლაბარი), აწყურისა და ავლიპი ზურაბაშვილის ქუჩებს შორის. წარმოიქმნა XX საუკუნის დასაწყისში. მისი ადრინდელი სახელია ფერმის ქუჩა. თბილისის 1934 წლის გეგმაზე დატანილია როგორც ფერმა-ავლაბრის მე-14 ქუჩა. 40-იან წლებში ფერმა-ავლაბრის I ქუჩა ეწოდა, ხოლო ამავე საუკუნის 60-იან წლებში დღევანდელი სახელი. ზინდისი ყოფილი სოფელი და ამჟამად დაბა სურამის ერთ-ერთი უბანია.
პაკ ჩან იოლი
პაკ ჩან იოლი (박찬열; 朴灿烈; დ. 27 ნოემბერი, 1992) — სამხრეთ კორეელი რეპერი, მომღერალი, კომპოზიტორი და მსახიობი. მას დებიუტი ჰქონდა 2012 წელს, როგორც სამხრეთ კორეულ-ჩინური ჯგუფის EXO-სა და მისი ქვეჯგუფის EXO-K-ის წევრს.
ადრეული ცხოვრება
პაკ ჩან იოლი დაიბადა სეულში, სამხრეთ კორეაში. მან დაამთავრა ჰიუნდაის უმაღლესი სკოლა აპგუჯეონგ-დონგში, სეულში. მას ჰყავს და, რომლის სახელია პარკ იორა, რომელიც დღესდღეობით მუშაობს სამხრეთ კორეის სამაუწყებლო სადგურში YTN-ში, ხოლო წასრულში ის მუშაობდა MBC-ში. როდესაც ჩენიოლი თექვსმეტი წლის იყო შევიდა კერძო სამსახიობო ინსტიტუტში, სადაც ის გახდა Block B-ის P.O.-ს ძალიან კარგი მეგობარი.
დაწყებით სკოლაში როკის სკოლის ყურების შემდეგ, ჩენიოლი დაინტერესდა მუსიკით და მალევე დაიწყო დრამებზე დაკვრა. ჩენიოლმა დაიწყო ოცნება გამხდარიყო მომღერალი, მას შემდეგ, რაც მოუსმინა იუ იოუნგ-ჯინის უსიტყვო კისმეტს. როდესაც ის იყო საშუალო სკოლის პირველი წლის სტუდენტი მან დააარსა ბენდი სახელწოდებით „მძიმე ხმაური“ თავის საუკეთესო მეგობრებთან ერთად და მათთან ერთად უკრავდა დაახლოებით სამი წელი. მისი უმაღლესი სკოლის პირველ წელს ჩაერთო თავისი სკოლის ბენდში „სირენი“.
ჩენიოლმა ვარჯიში დაიწყო S.M. Entertainment-ში მას შემდეგ, რაც 2008 წელს მოიგო ჭკვიანი მოდელების კონკურსი. როდესაც ის ვარჯიშობდა S.M. Entertainment-ში მან დაიწყო აქცენტის გაკეთება რეპზე. მის დებიუტამდე ჩენიოლმა გააკეთა კამეა TVXQ-ს მუსიკალურ ვიდეოში „HaHaHa სიმღერა“ და Girls' Generation-ის მუსიკალურ ვიდეოში „Genie“ 2008 და 2010 წლებში.
სარაკეტო დარტყმა შაირატზე (2017)
2017 წლის 7 აპრილის დილით, სირიის სამოქალაქო ომის დროს, აშშ-მ ხმელთაშუა ზღვიდან, სირიის შაირატის სამხედრო ავიაბაზის მიმართულებით, ფრთიანი რაკეტის ტიპის 59 ტომაჰავკის რაკეთა გაუშვა. რუსეთის თავდაცვის სამინისტროს ინფორმაციით, 23 რაკეტა მოხვდა თავის სამიზნეს, მაგრამ დარჩენილ 36 რაკეტაზე ინფორმაცია არ გააჩნიათ. თავდასხმა, აშშ-ის პრეზიდენტის დონალდ ტრამპის ბრძანებით განხორციელდა, როგორც პირდაპირი პასუხი 2017 წლის 4 აპრილის ხან-შაიხუნის ქიმიურ თავდასხმაზე. ეს შეტევა, გახდა პირველი მიზნობრივი თავდასხმააშშ-ის სირიის სამთავრობო ძალები წინააღმდეგ, მთელი სამოქალაქო ომის პერიოდში.
სქოლიო
კატეგორია:სირიის სამოქალაქო ომი კატეგორია:2017 წლის სამხედრო ოპერაციები
პაკ ჩან იოლი
ადრეული ცხოვრება
ამჟამად ის არის სტუდენტი კულტურის და ხელოვნების მენეჯმენტის სპეციალობით კიუნგ ჰეს კიბერ უნივერსიტეტში, მისი ჯგუფის წევრებთან სუჰოსთან, ბეკჰიუნთან და კაისთან ერთად.
2012-2014 წლები: კარიერის დასაწყისი
ჩენიოლი გახდა EXO-ს ბოლო წევრი, რომელიც ოფიციალურად გამოაცხადეს და დაამტკიცეს 2012 წლის 23 თებერვალს. ჯგუფის ოფიციალური დებიუტი შედგა 2012 წლის 8 აპრილს ხანგრძლივი სიმღერით Mama. 2012 წლის აპრილში ის სტუმრის როლში გამოჩნდა Girls' Generation-TTS-ის სადებიუტო სინგლში „Twinkle“. 2013 წლის ოქტომბერში ჩენიოლი შეუერთდა SBS-ის რეალითი შოუს „ჯუნგლების კანონების“ მონაწილეებს, მაშინ, როდესაც ამ შოუს იღებდნენ მიკრონეზიაში. მან ასევე შოუსთვის დაწერა და ჩაწერა ორიგინალური საუნდტრეკი სახელწოდებით „Last Hunter“.
2015 წლიდან დღემდე: მსახიობი და კომპოზიტორი
2015 წლის აპრილში ჩენიოლს ჰქონდა დიდ ეკრანზე დებიუტი მეორეხარისხოვანი როლისთვის სამხრეთ კორეული ფილმის Salut d'Amour, სადაც მთავარ როლებს ასრულებდნენ პარკ გეუნ-ჰიუნგი და იოუნ იუჰ-ჯუნგი. მან შემდგომში მიიღო მთავარი როლი მსახიობთან მუნ გა-იოუნგთან და EXO-ს სხვა წევრებთან ერთად ვებ-დრამაში Exo Next Door. 2015 წლის ივნისში, ჩენიოლმა EXO-ს წევრებთან ჩენთან და ლეისთან ერთად დაწერა კორეული ვერსია ტრეკისთვის „Promise“ გადამუშავებული Love Me Right-დან, რომელიც იყო EXO-ს მეორე სტუდიური ალბომი. მოგვიანებით მან დაწერა რეპი „Lightsaber“-ისთვის, პრომო სინგლი EXO-ს Star Wars-სთვის: The Force Awakens, რომელიც საბოლოოდ შევიდა მათ მესამე გახანგრძლივებულ სიმღერაში - Sing for You.
2016 წლის აპრილში ჩენიოლმა დაწერა და შეასრულა რეპი სიმღერისთვის „Confession“, იესუნგის სადებიუტო სიმრერიდან. EXO-ს მესამე სტუდიურ ალბომში Ex'Act, რომელიც გამოვიდა მაისში ჩენიოლმა დაწერა ტექტსი ტერკისთის „Heaven“. 2016 წლის ივნისში ჩენიოლმა მიიღო მთავარი როლი მსახიობთან იუან შანშანთან და სეოჰიუნთან ერთად სამხრეთ კორეულ და ჩინურ ფილმში „მაშასადამე მე დავქორწინდი ანტი-ფანზე“. მან და იუან შანშანმა ასევე ჩაწერეს დუეტი სახელწოდებით „I Hate You“, რომელიც იყო თემატური სიმღერა ფილმისთვის.
2016 წლის სექტემბერში ჩენიოლმა დაიწყო გადაღება MBC-ის მომავალ სატელევიზიო სერილაში „დაკარგული ცხრა“. 2016 წლის ოქტომბერში ჩენიოლი და ამერიკელი R&B მომღერალი ტინაშე წარადგინეს ამერიკულ ჰიპ-ჰოპის ჯგუფში Far East Movement და ამერიკულ ელექტრონულ მუსიკაში მარშმელოს სიმღერა „Freal Luv“. 2016 წლის დეკემბერში ჩენიოლმა და სამხრეთ კორეელმა მომღერალმა პუნჩმა ითანამშრომლეს ორიგინალური საუნდტრეკისტის სახელწოდებით „Stay With Me“ tvN-ის სატელევიზიო სერიალისთვის: მარტოსული და დიადი ღმერთი.
ბალაქენდი (საათლი)
ბალაქენდი  (Balakend) — სოფელი აზერბაიჯანში,  საათლის რაიონში.
რესურსები ინტერნეტში
კატეგორია:საათლის რაიონის სოფლები
სამრეკლოს წმინდა ელიას სამლოცველო
სამრეკლოს წმინდა ელიას სამლოცველო, ელიას მონასტერი — არქიტექტურული ძეგლი საქართველოში, სოფელ სამრეკლოს მახლობლად, ელიას მთაზე, დედოფლისწყაროს მუნიციპალიტეტში. სავარაუდოდ, დაარსდა XI საუკუნის შემდეგ, არაუგვიანეს IX საუკუნისა. სამლოცველოს დაფუძნება დაკავშირებული უნდა იყოს წმინდა ასურელი მამის სტეფანე ხირსელის მიერ დაარსებულ მონასტერთან.
ძეგლის შესახებ ცნობას გვაწვდის ალექსანდრე დიუმა, რომლის თანახმად, მთის შუაში გამოჭრილ ფართო მღვიმეში აშენებულია სამრეკლო, სადაც ხშირად დადიან მაცხოვრებლები. გადმოცემით ამ მღვიმეში ილია წინასწარმეტყველისთვის ყორანს საჭმელი მოჰქონდა და რომ მან საკუთარი წამოსასხამი თავის მოწაფეს ელისეს დაუტოვა, თვითონ კი მთის მწვერვალიდან ცაში ამაღლდა.
სამლოცველოს თავდაპირველი ნაგებობებისგან არაფერია შემორჩენილი, ისინი შესაძლოა მთლიანად მოქცეული ყოფილიყო ბუნებრივ მღვიმეში, რომელიც იმ დროისთვის უფრო დიდი და საცხოვრებლადაც უფრო ვარგისი იყო. ის, რაც დღემდე შემორჩა ძეგლის მეორედ აღორძინების პერიოდის — XVI საუკუნის უნდა იყოს, როცა კახთა მეფის ალექსანდრე II-ის დროს კომპლექსი ფაქტობრივად ხელახლა აშენდა. 1616 წელს კახეთის აოხრებისას, სამლოცველო დაანგრიეს. აქ შემორჩენილი მთელი ქვევრები XVI საუკუნის მონასტრის უეცარი გაუკაცრიელების ნიშანია. სამლოცველო მესამედ ერეკლე II-ის დროს აღორძინდა. ძეგლი იმ დროისთვის უკვე საფუძვლიანად დანგრეული ყოფილა. აღარ ამოქმედებულა მარანიც. XIX საუკუნეში სამლოცველო პასიურად, მაგრამ მაინც მოქმედებდა. სავარაუდოდ,ამ დროს აღუმართავთ რუსებს მთის თხემზე არსებული რკინის ჯვარი. XX საუკუნეში გასაბჭოებული საქართველოს დროს, ძეგლი კვლავ განადგურდა. დარბაზული ეკლესიის კედლები შემორჩენილი იყო 0,5 – 0,6 სმ-ის სიმაღლეზე. შენობა სამხრეთის მხრიდან იმეორებდა რელიეფის კონფიგურაციას, სამხრეთ-დასავლეთ მხარე კი მომრგვალებული ჰქონდა. ნაგები იყო ნატეხი ქვის ცუდად დამუშავებული კვადრებით კირის ხსნარზე. ზოგან გამოყენებული იყო აგურიც. ეკლესიის შიდა სივრცე ვიწრო უნდა ყოფილიყო, აღმოსავლეთით დასრულებული ღრმა, ნახევარწრიული აფსიდით, რომლის გარეთ, სამხრეთ კედელზე, ფართო ოთხკუთხა ნიშა იყო მოწყობილი. 2004-2006 წლებში მამა ნიკოლოზის (ლომსაძის) და ბოდბელი ეპისკოპოსის — მეუფე დავითის თაოსნობით, ტაძარი მთლიანად აღადგინეს, რასაც წინ უსწრებდა არქეოლოგიური სამუშაოები (ხელმძღვანელი ი. გაგოშიძე). გათხრებმა ნათელი მოჰფინა ნაგებობის ქრონოლოგიასა და ძეგლის ისტორიას.
ლიტერატურა
კატეგორია:დედოფლისწყაროს მუნიციპალიტეტის ტაძრები
თუღლაკიდები
220px|მინიატიურა|დელის სასულთნო თუღლაკიდების დინასტიის ხანაში თუღლაკიდები ან თუღლაკიდების დინასტია (ურდუ تغلق) — თურქმანული წარმოშობის მუსლიმური დინასტია, რომელიც მართავდა დელის სასულთნოს 1320–დან 1413 წლამდე პერიოდში.
დინასტიას სათავე დაუდო ღაზი თუღლაკმა. მან ძალაუფლება წაართვა ხალჯების დინასტიას და მის მომხრეებს. ღაზის სრული სახელი იყო ღაზი მუჰამედ ბინ თუღლაკი. მან გააფართოვა სამეფოს საზღვრები 1325—1351 წ.წ. მომდევნო მმართველები არ გამოირჩეოდნენ ქვეყნის მმართველობის უნარით. მაგალითად, დედაქალაქი გადაიტანეს დელიდან არასტრატეგიული მნიშვნელობის დაულატაბადში, მოჭრეს სპილენძის ფული გაყალბებისაგან დაცვის გარანტიების გარეშე. შედეგად ინდოეთში აღნიშნული დინასტია გახდა სიჯიუტისა და ცუდი იდეების სიმბოლო. მუჰამედის გარდაცვალების შემდეგ დინასტიამ ნელ-ნელა დაიწყო სამფლობელოების კარგვა, ხოლო ანარქიული პერიოდის შემდეგ მე-15 საუკუნის დასაწყისში ის შეცვალა საიდების დინასტიამ.
რესურსები ინტერნეტში
კატეგორია:თურქმანული დინასტიები კატეგორია: ინდოეთის ისტორია კატეგორია: ინდური დინასტიები * კატეგორია:დინასტიები
ბელა ხოტენაშვილი
ბელა ხოტენაშვილი (დ. 1 ივნისი, 1988) — ქართველი მოჭადრაკე, დიდოსტატი (2013).
პირადი ცხოვრება
ბელა ხოტენაშვილი 1988 წლის 1 ივნისს დაიბადა თელავში. სკოლის დამთავრების შემდეგ სწავლა განაგრძო თბილისის სახელმწიფო უნივერსიტეტში, სადაც მიიღო ბაკალავრის ხარისხი და შემდეგ საქართველოს ტექნიკურ უნივერსიტეტში მაგისტრის ხარისხის მოსაპოვებლად.
ჰყავს მეუღლე, ყოფილი მოჭადრაკე, საერთაშორისო ოსტატი მალხაზ სულაშვილი და ქალიშვილი მარიამი.
არის საერთაშორისო დიდოსტატი (2007), კაცთა შორის საერთაშორისო ოსტატი (2009). 16 - წლამდელთა შორის მსოფლიო ჩემპიონი (2004), ევროპის გუნდური პირველობის ვერცხლის პრიზიორი (2009), საჭადრაკო ოლიმპიადის ბრინჯაოს პრიზიორი (თავის დაფაზე მცირე ბრინჯაოს მედალი, (2010), მსოფლიოს გუნდური ჩემპიონატის ბრინჯაოს პრიზიორი (2011), ევროპის საკლუბო ჩემპიონატის გამარჯვებული კლუბ "ბათუმის შემადგენლობაში (თავის დაფაზე ბრინჯაოს მედალი, (2017).
სქოლიო
კატეგორია:ქართველი მოჭადრაკეები კატეგორია:ჭადრაკის დიდოსტატები კატეგორია:დაბადებული 1 ივნისი კატეგორია:დაბადებული 1988 კატეგორია:თელავის მუნიციპალიტეტში დაბადებულები კატეგორია:თელავში დაბადებულები კატეგორია:თბილისის სახელმწიფო უნივერსიტეტის კურსდამთავრებულები
ტალავერის რაიონი
ტალავერის რაიონი (Distrito de Talavera) — რაიონი პერუში, აპურიმაკის რეგიონის ანდაუაილასის პროვინციაში. მდებარეობს ზღვის დონიდან 2820 მეტრზე. 2007 წლის მონაცემებით, მოსახლეობა 16 649 ადამიანს შეადგენდა, სიმჭიდროვე 112.4 ადამიანი კმ²-ზე. ფართობი 148.12 კმ²-ია.
რესურსები ინტერნეტში
კატეგორია:აპურიმაკის რეგიონის რაიონები კატეგორია:ანდაუაილასის პროვინციის რაიონები
დიდი შირაქის ველის მესამე ნამოსახლარი
დიდი შირაქის ველის მესამე ნამოსახლარი — არქიტექტურული ძეგლი საქართველოში, დედოფლისწყაროს მუნიციპალიტეტში, შირაქის ველზე, სამხრეთით, აეროდრომის დასავლეთით 0,5 კილომეტრის დაშორებით, სოფელ არხილოსკალოს სამხრეთით, ბორცვზე. თარიღდება ძვ. წ. I ათასწლეულის შუახანებით, ბორცვიწრიულია (დიამეტრი 200 მეტრი სიმაღლე 5-6 მეტრი). აღმოაჩინეს 2009 წელს, ილიას სახელმწიფო უნივერსიტეტის მიერ წარმოებულ არქეოლოგიურ იდაზვერვების დროს. ნამოსახლარს შემოსდევს სათავდაცვო ზღუდე დათხრილი ზედაპირულად აკრეფილი კერამიკა მონაცრისფროა კეციმკვრივია, კარგადგამომწვარი. დადასტურდარიყისქვისსანაყები, თოხები, ხელსაფქვავის ფრაგმენტები.
ნამოსახლარზე აღმოჩენილი ნივთები დაცულია ილიას სახელმწიფო უნივერსიტეტში.
ლიტერატურა
კატეგორია:დედოფლისწყაროს მუნიციპალიტეტის არქეოლოგიური ძეგლები
პალკამაიოს რაიონი
პალკამაიოს რაიონი (Distrito de Palcamayo) — რაიონი პერუში, ხუნინის რეგიონის ტარმის პროვინციაში. მდებარეობს ზღვის დონიდან 3 339 მეტრზე. 2007 წლის მონაცემებით, მოსახლეობა 5 350 ადამიანს შეადგენდა, სიმჭიდროვე 32 ადამიანი კმ²-ზე. ფართობი 169.24 კმ²-ია.
რესურსები ინტერნეტში
კატეგორია:ხუნინის რეგიონის რაიონები კატეგორია:ტარმის პროვინციის რაიონები
აგუა-ლიმპა
აგუა-ლიმპა (Água Limpa) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 682 მეტრზე. მიეკუთვნება გოიასის შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ მეია-პონტის შემადგენლობაში.
2010 წლის მონაცემებით, მოსახლეობა 2 013 ადამიანს შეადგენდა, მოსახლეობის სიმჭიდროვე 4.45 კმ²-ზე. ფართობი 452 858 კმ²-ია.
რესურსები ინტერნეტში
კატეგორია:გოიასის შტატის მუნიციპალიტეტები
პიერ-შეილი
პიერ-შეილი (Pierre Shale; ) — გეოლოგიური ფორმაცია ან ზედაცარცული წყება, რომელიც გავრცელებულია კლდოვანი მთების აღმოსავლეთით დიდი ვაკეების ფარგლებში, კანადის პემბინა-ველის რეგიონიდან ნიუ-მექსიკომდე. ვრცელდება სამხრეთ დაკოტაში, მონტანაში, კოლორადოში, მინესოტაში, ნიუ-მექსიკოში, უაიომინგსა და ნებრასკაში. შეიცავს დაახლოებით 600 მ სიმძლავრის მუქ, ნაცრისფერ თიხაფიქლებს, ქვიშაქვებსა და ბენტონიტის მრავალ ფენას. ტიპურ ლოკაციაზე მისი სიმძლავრე 210 მ-მდეა. განლაგებულია ნიობრარის ფორმაციის თავზე და ფოქს-ჰილზის ფორმაციის ქვეშ. ზღვიური წარმოშობისაა და დაილექა დასავლეთი შიგა ზღვის ფარგლებში, დიდწილად, ზედაცარცულში, კამპანური სართულის განმავლობაში, თუმცა ქალაქ რატონში, ნიუ-მექსიკოში, წყების ზედა ფენებში, მიკისა და ჰაიდენის მიერ ნამარხი სახეობის — Baculites baculus-ის აღმოჩენამ აჩვენა, რომ აქ დალექვა ადრე მაასტრიხტულშიც მიმდინარეობდა. პიერ-შეილი აღწერეს ამერიკელმა გეოლოგებმა ფილდინგ ბრედფორდ მიკმა და ფერდინანდ ვანდევირ ჰეიდენმა ფილადელფიის მეცნიერებათა აკადემიის შრომებში 1862 წელს როგორც ნამარხი, თაბაშირის ძარღვებისა და ფენის, რკინის ოქსიდის კონკრეციის მქონე მუქი ნაცრისფერი თიხაფიქალი. ცარცული პერიოდის ნამარხი ზღვის კუ არქელონი სწორედ პიერ-შეილის წყებაში, სამხრეთ დაკოტაშია აღმოჩენილი. სახელი ეწოდა სამხრეთ დაკოტაში, მდინარე მისურიზე, ძველ ფორტ-პიერთან გაშიშვლებული ქანების შესწავლის დროს.
სქოლიო
კატეგორია:ჩრდილოეთ ამერიკის ზედაცარცული წყება კატეგორია:კამპანური სართული კატეგორია:აშშ-ის თიხაფიქლური ფორმაციები კატეგორია:დიდი ვაკეები
ზემო ქედის უსახელო გორის ნამოსახლარი
ზემო ქედის უსახელო გორის ნამოსახლარი — არქოლოგიური ძეგლი მდებარეობს ზემო ქედის სოფლის სამხრეთ-დასავლეთით, 5 კილომეტრზე შირაქის პლატოს ჩრდილო-აღმოსავლეთ ნაწილში, თარიღდება ძველი წელთაღრიცხვით VIII-VII საუკუნით განადგურებულა ძველი წელთაღრიცხვით VII საუკუნის დასაწყისში მტრის შემოსევის შედეგად 1998 წელს შეისწავლა არქეოლოგიური კვლევის ცენტრმა და  კახეთის არქეოლოგიური ექსპედიციამ და ქალაქ ჰალეს მარტინ ლუთერის სახელობის უნივერსიტეტმა არქეოლოგთა ჯგუფმა. ნამოსახლარი წრიულ ხელოვნურმიწაყრილიანი შემაღლებაა. მიწაყრილი ძეგლს გარშემოუყვებოდა სათავდაცვოდ. გაითხარა რამდენიმე საცხოვრებელი სახლის ნაშთი მოლესილი იატაკებით და კედლებმოლესილი ღუმლებით. ამასთან ორი ორმო ნამოსახლარის გარშემო, განსაკუთრებით აღმოსავლეთით ჩანს დასახლების კვალი. გამოვლინდა თიხის საბეჭდავები, კარგად გამომწვარი, უმეტესად მონაცრისფრო, მრავალფეროვანი ორნამენტით შემკული კერამიკა სკვითური ორფართიანი ისრისპირები ბრინჯაოს აბჯრის ფრაგმენტები და შტანდართი.
მოპოვებული არქეოლოგიური მასალა დაცულია ქალაქ დედოფლისწყაროს მხარეთმცოდნეობის მუზეუმში.
ლიტერატურა
კატეგორია:დედოფლისწყაროს მუნიციპალიტეტის არქეოლოგიური ძეგლები
მარტინ ბიუხელი
მარტინ ბუხელი (Martin Büchel; დ. 19 თებერვალი 1987, რუგელი, ლიხტენშტაინი) — ლიხტენშტაინელი ფეხბურთელი. თამაშობს საფეხბურთო კლუბ „რუგელსა“ და ლიხტენშტაინის ეროვნულ საფეხბურთო ნაკრებში.
კარიერა
ბიუხელმა კარიერა დაიწყო საფეხბურთო კლუბ „რუგელში“, სადაც ცხრა წელი გაატარა, პროფესიონალური კარიერა კი — 9 წლის შემდეგ, საფეხბურთო კლუბ „ვადუცში“. 2006 წელს გადავიდა „ციურიხში“. მან ამ გუნდში 6 წელი დაყო, ამ პერიოდში იმყოფებოდა იჯარით „ვადუცსა“ და „დეპორტივო ლა კორუნიას“ მეორე გუნდში. 2012 წელს ის გერმანულ „უნტერფერინგს“ შეუერთდა.
2018 წელს დაუბრუნდა „ციურიხს“. თუმცა ძირითად შემადგენლობაში ვერ დამკვიდრდა და ამჟამად „ციურიხის“ მეორე გუნდის ფეხბურთელია.
სანაკრებო კარიერა
მისი დებიუტი ეროვნულ ნაკრებში შედგა 2004 წელს.
სანაკრებო გოლები: